Source: https://tax-fin-lex.si/Zbirke/SodnaPraksaList?nodeId=37ceef6e-e721-4201-bf4e-fe249857a938&pageNumber=2
Timestamp: 2019-11-19 02:31:54+00:00

Document:
VSL Sklep I Cp 1754/2019
VSL00027791
Institut taksne oprostitve je treba razlagati restriktivno, saj je namenjen socialno najbolj ogroženim slojem prebivalstva.
VSL00027737
ZNP-1 člen 100. DZ člen 163, 163/1
razmerja med starši in otroki - začasna odredba o dodelitvi otroka - začasna odredba o stikih - stiki pod nadzorstvom
Predlagateljičin strah, da bi nasprotni udeleženec otroka odpeljal v tujino, ni brez vsakršne podlage. Odnosi med udeležencema so močno konfliktni, nasprotni udeleženec pa je že tudi onemogočal stike med otrokom in predlagateljico. Celoten spekter okoliščin, ki jih je izpostavilo prvo sodišče, utemeljuje sprejeto odločitev o začasnem izvrševanju stikov pod nadzorom.
VSL Dopolnilni sklep II Cp 728/2019
VSL00027776
ZPP člen 155, 155/1, 325, 325/1, 326, 326/4
dopolnilni sklep o stroških - stroški odgovora na pritožbo - nepotrebni stroški
Odgovor na vloženo pritožbo je bil glede na njeno vsebino in razloge nepotrebna vloga. Ker je bil odgovor na pritožbo tudi glede na razloge izpodbijanega sklepa nekoristen in nepotreben, ga je šteti kot nepotreben strošek, ki ga stranka krije sama.
VSM Sklep IV Kp 28933/2014-329
VSM00027938
ZKP člen 42, 42/4, 44, 44/1, 251, 402, 402/3
izločitev izvedenca - nedovoljena pritožba
Ob smiselni uporabi četrtega odstavka 42. člena ZKP pa se sklep, s katerim se zahteva za izločitev izvedenca zavrne in se tak sklep izda po vložitvi obtožnega akta, lahko izpodbija samo v pritožbi zoper sodbo.
VSL Sklep II Cp 1066/2019
VSL00027848
OZ člen 154, 179, 365
neposlovna odškodninska odgovornost - denarna odškodnina za premoženjsko in nepremoženjsko škodo - vzročna zveza med škodnim dogodkom in škodo - zvišanje tožbenega zahtevka - zastaranje odškodninske terjatve - degenerativne spremembe - sprožilni element - upoštevanje davščin
Zastaranje se veže na obveznost, ne pa na posamične preoblikovane zahtevke v okviru iste obveznosti, sprememba tožbe pa na odločitev o zastaranju ne more vplivati, razen, če se z njo zahteva kakšna nova obveznost oziroma novo nastala škoda.
VSL Sklep V Kp 25162/2019
VSL00028036
ZKP člen 148, 148/2, 215, 215/6, 245
preiskovalna dejanja - ogled vozila - pregled osebnega vozila - pregled prevoznega sredstva - preiskava vozila - skriti prostori prevoznih sredstev - uporaba tehničnih sredstev in metod - pravica do zasebnosti
Pri preiskovalnem dejanju ogleda vozila po 245. členu ZKP se z neposrednim opazovanjem odkrijejo, opišejo in zavarujejo sledovi in predmeti kaznivega dejanja oziroma se ugotavljajo druga za kazenski postopek relevantna dejstva. V primeru, da policija pregleduje notranjost vozila in odpira predale v vozilu, ne gre zgolj za neposredno opazovanje, temveč za pregled vozila na podlagi drugega odstavka 148. člena ZKP, po katerem sme policija opraviti pregled prevoznih sredstev, potnikov in prtljage. Pregled vozila obsega pregled (s čutili vida, sluha, vonja in otipa) vseh prostorov prevoznega sredstva (in stvari v njem), razen tistih, ki so zaprti, torej skriti oziroma takšni, da je za njihovo pregledovanje potrebno uporabiti posebna tehnična sredstva ali metode, kot so razstavljanje, rezanje, lomljenje itd. V slednjih primerih ne gre več za pregled, temveč za procesno dejanje preiskave vozila po šestem odstavku 215. člena ZKP, ki pomeni globlji poseg v zasebnost posameznika in se zato sme opraviti le pod pogoji, ki jih določa zakon za opravo hišne preiskave.
VSL Sklep I Cp 828/2019
VSL00027837
ZD člen 210, 210/2, 210/2-3, 212, 212/1
spor o obsegu zapuščine - prikrajšanje nujnega dednega deleža
Glede na to, da tožnica zatrjuje, da je za časa življenja matere sodedič od nje oziroma od obeh staršev prejel darila, ter hkrati zatrjuje, da je s tem prikrajšan njen dedni delež, sodedič pa prejemu daril oporeka, je sodišče prve stopnje pravilno uporabilo materialno pravo, ko je ugotovilo, da med strankama zapuščinskega postopka obstoji spor glede obsega zapuščine in postopek prekinilo.
VSL Sodba II Cp 598/2019
VSL00027921
ZPP člen 7, 7/2, 8, 212. OZ člen 171. ZPrCP člen 42, 42/1
trditveno in dokazno breme - očitna pomota - datum škodnega dogodka - prekoračitev trditvene podlage - dokazna ocena - prometna nesreča - prispevek oškodovanca
Posledice hipnega odziva je treba pripisati tistemu, ki je odgovoren za nastanek nevarne situacije.
VSL Sklep Cst 440/2019
VSL00027433
ZFPPIPP člen 395, 395/2, 395/3
izpraznitev stanovanjske hiše - zakonski rok - izselitev iz stanovanjske hiše - osebni stečaj - prodaja stanovanja ali družinske stanovanjske hiše
ZFPPIPP v drugem odstavku 395. člena določa trimesečni rok za izselitev iz nepremičnine, ki je stanovanje ali stanovanjska hiša. Ta rok je zakonski in ga mora sodišče določiti že ob izdaji sklepa o prodaji. Ker ga ni določilo, je moralo to storiti v sedaj izpodbijanem sklepu.
VSL Sodba I Cp 1255/2019
VSL00027856
ZPP člen 212, 337, 337/1. OZ člen 18
sklenitev pogodbe - izjava volje - pristnost podpisa - dokazno breme - nedopustne pritožbene novote
Sodišče prve stopnje je ugodilo tožbenemu zahtevku, ker je ugotovilo, da toženec ni uspel dokazati, da podpis na pogodbi z novim dobaviteljem električne energije ni njegov. Sodišče se na podlagi same pogodbe ni moglo prepričati, da podpis ni toženčev, toženec pa ni predlagal nobenih drugih dokazov (npr. izvedenca grafološke stroke, zaslišanja osebe, ki je pripravila pogodbo z novim dobaviteljem in podobno).
VSL Sklep I Cp 1729/2019
VSL00027765
ZST-1 člen 11, 11/1. ZPP člen 7, 212
predlog za oprostitev plačila sodne takse - nepopoln predlog - poziv na dopolnitev nepopolnega predloga za oprostitev plačila sodnih taks - trditveno in dokazno breme
Sodišče prve stopnje je pravilno pretehtalo, da je bil toženkin predlog za oprostitev plačila sodne takse nepopoln, saj ni obsegal zakonskega minimuma dejstev in dokazov, ki bi sodišču omogočala odločanje.
VSL Sklep II Cp 1701/2019
VSL00027756
predlog za oprostitev plačila sodne takse - premoženjsko stanje stranke - občutno zmanjšanje sredstev za preživljanje - dolgovi - likvidno stanje stranke
Dejstvo, da je stranka obremenjena z dolgovi, pa lahko sodišče prve stopnje skladno z določbami 11. člena ZST-1 upošteva tako, da zniža sodno takso, ali pa določi obročno ali odloženo plačilo sodne takse.
VSL Sklep II Cpg 547/2019
VSL00027291
ZPP člen 105a, 105a/1, 105a/3, 496, 496/1. ZST-1 člen 8, 12, 12/2
spor majhne vrednosti - posebna pravila v gospodarskih sporih - sodba s skrajšano obrazložitvijo - napoved pritožbe - plačilo sodne takse kot procesna predpostavka - plačilo sodne takse ob napovedi pritožbe - sodba s polno obrazložitvijo - neplačilo sodne takse - domneva umika napovedi pritožbe - gospodarski subjekt
Iz obrazložitve izpodbijanega sklepa izhaja, da je bil toženi stranki plačilni nalog z dne 2. 7. 2018 vročen 19. 7. 2018, tožena stranka pa sodne takse kljub temu, da je bila opozorjena na posledice neplačila, v danem roku ni plačala. Pritožnica teh (pravno relevantnih) ugotovitev sodišča prve stopnje za odločitev v tem pritožbenem postopku ni izpodbijala. Ob takih dejanskih ugotovitvah in dejstvu, da je bil predlog tožene stranke za oprostitev plačila sodne taks zavržen, pritožbeno sodišče ugotavlja, da je izpodbijani sklep pravilen.
VSM Sklep IV Kp 43094/2019
VSM00027792
KZ-1 člen 19
kraj storitve kaznivega dejanja - krajevna pristojnost sodišča - kaznivo dejanje goljufije
Iz takega opisa je razvidno, da naj bi obdolženec oškodovanko spravil v zmoto v Ž., kot tudi, da naj bi oškodovanka pod vplivom te zmote, ravnala v škodo svojega premoženja, s tem ko je obdolžencu v Ž. izročila predmetno violino. Tako ni dvoma, da je bilo očitano kaznivo dejanje dokončano v Ž.. Kaznivo dejanje goljufije po prvem odstavku 211. člena KZ-1 je namreč dokončano tedaj, ko druga oseba v škodo svojega ali tujega premoženja kaj stori ali opusti. Tako je pri kaznivem dejanju goljufije kraj storitve tam, kjer je storilec spravljal drugega v zmoto ali ga pustil v zmoti, kot tudi kraj, kjer je drugi pod vplivom zmote kaj storil ali opustil v škodo svojega ali tujega premoženja, nerelevantno pa je, kje si je storilec nato pridobil premoženjsko korist oziroma kje ima oškodovanec svoje prebivališče oziroma sedež.
VSL Sodba I Cpg 421/2019
VSL00027558
ZPP člen 115, 115/1, 282
preložitev naroka - prokurist - procesna upravičenja prokurista - udeležba prokurista v postopku
Opravičilo stranke za izostanek z naroka ni ovira, da sodišče ne bi opravilo glavne obravnave in na njej izvedlo dokaznega postopka ter o zadevi meritorno odločilo. Pogoja za preložitev naroka sta dva: opravičilo samo in opravičljiv razlog za izostanek, pri čemer mora biti opravičilo podprto z dokazom. Prokurist tožene stranke ni njen zakoniti zastopnik. Sodišče prve stopnje ni storilo očitane absolutne bistvene kršitve postopka, ko naroka na podlagi njegovega opravičila ni preložilo.
VSK Sklep I Kp 46885/2019
VSK00027462
ZKP člen 201, 201/1, 201/1-1, 272, 272/2
pripor - podaljšanje pripora po vloženi obtožnici - priporni razlog begosumnosti - nespremenjene okoliščine - sorazmernost in nujnost ukrepa
Iz izpodbijanega sklepa izhaja (ponovna) ugotovitev sodišča prve stopnje, da so razlogi, ki so narekovali odreditev pripora zoper obdolženca, ob vložitvi obtožnice niso spremenili in so še vedno podani v enaki meri.
VSL Sklep I Cpg 581/2019
VSL00027385
ZST-1 člen 11, 12a, 12b
sodna taksa za revizijo - oprostitev plačila sodne takse - odlog plačila sodne takse - obročno plačilo sodne takse - trditveno in dokazno breme predlagatelja taksne oprostitve
Sodišče prve stopnje je po vpogledu v evidence zbirk podatkov v skladu z ZST-1 in glede na stanje transakcijskih računov pravilno zaključilo, da bi morala tožeča stranka glede na svoje dobre finančne podatke bolj določno pojasniti ter navesti konkretne razloge, zakaj sredstev za plačilo sodne takse ne more zagotoviti takoj oziroma zatrjevati in izkazati, kako bi plačilo takse ogrozilo njeno dejavnost. Trditveno in dokazno breme v zvezi s tem je na njeni strani.

References: ZKP 
 ZKP 

ZKP 
 ZKP 
 sodišče 
 sodišče 

Sodišče 
 Sodišče 

Sodišče 
 sodišče 
 sodišče 
 sodišče 
 Sodišče 

ZKP 

Sodišče